da en en en fr de da id da sv da da da da da da nb da da en en en
Det var en dejlig juni aften, 2. holdt spillede sin første kamp i 2020, en T 20 mod Bella fra 2. division. - Svanholm Cricketklub
Onsdag d. 17. juni 2020 kl. 14:59 af Henrik Pfaff
Vores 2. hold vandt sidste år T 20 serie 2 Øst og skulle altså have rykket op, hvis ikke 1. holdet havde været i vejen i serie 1. 2 holdet har fået et par ny ansigter til erstatning for Sahadat Riaz, der er i Ishøj, og Usman Akram og Bobby Malik, der åbenbart mener, at græsset er grønnere i Glostrup.
Til gengæld har vi får fastbowleren Husnain Khalid fra Ishøj, mens Mati Malik er vendt tilbage efter nogen år i Ishøj. Den dansk gifte australier gærdespilleren Chris Chamberlain har vi fået fra Bella, men han var skadet til premierekampen mod hans gamle klub.
Andre fra den ”gamle” garde kunne ikke få fri til aftenkampen, så der blev nok en kamp til juniorerne brødrene Musa og Abdullah Malik og Lucky Ali. Ungdomsspillere må spiller overalt uden restriktioner.
Modstanderne Bella pressede vores ved gærdet i det meste af deres markhalvleg. Først med ankomsten af den velspillende Lucky Ali (28 på 28 bolde) inden han blev ”bondet ud” – dvs. løbet ud af kasteren inden bolden var kastet) kom der tempo over det.
Anfører Raja drejede gaflen rundt i modstanderne med 21 not out på 13 bolde og Musa Mahmood og Said Alam præsterede to x 24 – den første not out.
Vores total på 135 for 6 gærder var forventeligt for stor for Bella, men det var ikke forventeligt, at Bella i den grad pakkede sammen og var ude på 8 overe for 32, så vi vandt med 103 point.
2 gærder til Husnain Malik, Saud Munir, Musa Mahmood for henholdsvis 8,5 og 0.
2. holdet spiller T 20 lørdag ude mod Albertslund II og søndag er det store lokalopgør mod Glostrup hjemme.
2.holdet i coronaopstilling med afstand
Liggende forrest: Abdullah Mahmood og Lucky Ali.Stående bagest Husnan Khalid, Musa Mahmood, Raja Khan (anf), Saud Munir, Hassan Rashid, Vatsal Prajapati (keeper), Said Alam, Asad Shah, Saud Munir.